## Odluka o neposrednim porezima Općine Zadar

### NN 85/1993 (21.9.1993.), Odluka o neposrednim porezima Općine Zadar

# VLADA REPUBLIKE HRVATSKE

Na temelju članka 2. stavaka 2. i 3. Uredbe o privremenom financiranju
jedinica lokalne samouprave i uprave ("Narodne novine", broj
22/93 i 42/93), Vlada Republike Hrvatske je na sjednici održanoj 14. rujna
1993. godine donijela

## ODLUKU

### o neposrednim porezima Općine Zadar

I. OPĆE ODREDBE

Članak 1.

Neposredni porezi na području Općine Zadar, plaćaju se prema Zakonu
o neposrednim porezima, ovoj Odluci i prema propisima donesenim na temelju
zakona i ove Odluke.

II. VRSTE POREZA

Članak 2.

Na području Općine Zadar plaćaju se sljedeći porezi:

1. porez na dobit,

2. porez iz plaća radnika,

3. porez na prihod od poljoprivredne djelatnosti,

4. porez na prihod od autorskih prava, patenata i tehničkih unapređenja,

5. porez na prihod od imovine,

6. porez na nasljedstva i darove,

7. porez iz ukupnoga prihoda građana.

III. POREZ NA DOBIT

Članak 3.

Fizičke osobe koje povremeno obavljaju djelatnost pružanja određenih
usluga pravnim osobama i fizičkim osobama koje su dužne voditi poslovne
knjige i koje porez na dobit plaćaju prema stvarnoj dobiti, plaćaju porez
na dobit u postotku od svakoga pojedinačno ostvarenoga bruto-prihoda, po
stopi od 30%.

Iznimno od stavka 1. ovoga članka, porez po stopi od 20% plaćaju:

1. obalni transportni radnici, sezonski poljoprivredni radnici i druge
osobe koje povremeno i pretežno upotrebom tjelesne radne snage utovaraju,
istovaraju i prenose robu te obavljaju druge poslove, kao što su čišćenje
prostorija, pranje radnih odijela, opreme i slično, pravnim osobama i fizičkim
osobama koje su dužne voditi poslovne knjige i koje porez na dobit plaćaju
prema stvarnoj dobiti i ako nisu s njima u radnom odnosu;

2. prodavači novina, ako se bave prodajom novina za pravne i fizičke
osobe koje su dužne voditi poslovne knjige i koje porez na dobit plaćaju
prema stvarnoj dobiti i ako nisu s njima u radnom odnosu;

3. osobe kojima je poljoprivreda osnovni izvor prihoda, na prihode ostvarene
od obavljanja prijevozničke djelatnosti, prijenosa drva i obavljanja usluga
tovarnom stokom, poljoprivrednim strojevima i oruđima te motornim vozilima,
pravnim osobama i fizičkim osobama koje su dužne voditi poslovne knjige
i koje porez na dobit plaćaju prema stvarnoj dobiti;

4. konferansjei, sudionici kviz-emisija i drugih priredbi, slobodni
filmski radnici, športaši i športski radnici, na prihode od usluga pravnim
osobama i fizičkim osobama koje su dužne voditi poslovne knjige i koje
porez na dobit plaćaju prema stvarnoj dobiti, ukoliko se na te prihode
ne plaća druga vrsta poreza;

5. članovi komisija i vještaci za usluge obavljene pravnim osobama i
fizičkim osobama koje su dužne voditi poslovne knjige i koje porez na dobit
plaćaju prema stvarnoj dobiti.

Osobama koje plaćaju doprinos za mirovinsko-invalidsko osiguranje, stopa
poreza po odbitku iz stavaka 1. i 2. ovoga članka umanjuje se za 50 posto.

Iznimno od stavaka 1. i 2. ovoga članka, porez po stopi od 10 posto
plaćaju:

1. osobe koje iznajmljuju sobe pravnim osobama za smještaj radnika koji
obavljaju poslove na terenu i slično;

2. osobe koje turistima i putnicima pružaju usluge izdavanja soba, apartmana,
pansiona u domaćinstvu, zemljišta za kampiranje, neposredno ili preko ovlaštenih
tvrtki iz područja turizma i ugostiteljstva.

Porez prema ovom članku ne plaćaju osobe koje prodaju otpatke pravnim
osobama ili fizičkim osobama koje su dužne voditi poslovne knjige i koje
porez na dobit plaćaju prema ostvarenoj dobiti

Članak 4.

```
Porez na dobit u paušalnom iznosu utvrđuje se kako slijedi:
                                                                                Iznos
Djelatnosti                                                                     poreza u
                                                                                HRD
1                                                                               2
I.   Prerada nemetala
1. loračarska (grnčarska)                                                       103.820.-
2. staklobrusačka, staklograverska, stakloslikarska                             415.280.-
3. proizvodnja predmeta od gline, kaolina i drugih sličnih materijala           415.280.-
4. proizvodnja ukrasnih predmeta od keramike i porculana                        571.010.-
5. svjećarska                                                                   571.010.-
6. ostale djelatnosti iz ove grupe                                              467.190.-

II.   Metaloprerađivačka djelatnost
7. metalostrugarska, metaloglodačka, metalobrusačka, metaloblanjačka,
metalobušačka                                                                   622.920.-
8. graverska                                                                    363.370.-
9. bravarska                                                                    830.560.-
10. limarska                                                                    830.560.-
11. kovačka                                                                     155.730.-
12. elektrozavarivačka                                                  311.460.-
13. kotlarska                                                                   155.730.-
14. alatničarska                                                                622.920.-
15. strojobravarska                                                             830.560.-
16. galvanizerska                                                               519.100.-
17. ostale djelatnosti iz ove grupe                                             622.920.-

III.  Brodogradnja
18. izgradnja i popravljanje plovnih objekata                                   726.740.-
19. ostale djelatnosti iz ove grupe                                             622.920.-
IV.  Prerada kemijskih proizvoda
20. proizvodnja sapuna i drugih kozmetičkih proizvoda                   415.280.-
21. proizvodnja boja i lakova                                                   726.740.-
22. prerada plastičnih masa                                                     830.560.-
23. ostale djelatnosti iz ove grupe                                             622.920.-
V.  Proizvodnja kamena i pijeska
24. proizvodnja kamena                                                  830.560.-
25. proizvodnja pijeska i šljunka                                               830.560.-
26. ostale djelatnosti iz ove grupe                                             622.920.-
VI.  Proizvodnja građevinskoga materijala
27. proizvodnja vapna i gipsa                                                   519.100.-
28. proizvodnja betonskih blokova, cigle i crijepa                              830.560.-
29. proizvodnja azbesta, bitumena i sl. proizvoda                               830.560.-
30. ostale djelatnosti iz ove grupe                                             622.920.-
VII. Proizvodnja rezane građe i ploča
31. proizvodnja rezane građe i ploča                                            726.740.-
32. ostale djelatnosti iz ove grupe                                             622.920.-
VIII. Proizvodnja finalnih proizvoda od drva
33. proizvodnja namještaja                                                      830.560.-
34. bačvarska i kacarska                                                        207.640.-
35. kolarska                                                                    259.550.-
36 proizvodnja predmeta od pruća                                                207.640.-
37. proizvodnja ostalih finalnih proizvoda od drva                              726.740.-
IX.  Proizvodnja i prerada papira
38. proizvodnja papirne ambalaže i konfekcije                           830.560.-
39. ostale djelatnosti iz ove grupe                                             622.920.-
X.  Proizvodnja prediva i tkanina
40. proizvodnja vlakna i prediva                                                415.280.-
41. proizvodnja tkanina (pamučnih, vunenih, kudjeljnih, svilenih)               519.100.-
42. ostale djelatnosti iz ove grupe                                             519.100.-
XI.  Proizvodnja gotovih tekstilnih proizvoda
43. proizvodnja trikotažnih predmeta, tkanina, rublja i odjeće          726.740.-
44. proizvodnja tekstiIne konfekcije                                            830.560.-
45. proizvodnja podnih prekrivala                                               726.740.-
46. izrada tekstiInih predmeta po mjeri od naručiočevoga materijala             519.100.-
47. proizvodnja ostalih nespomenutih tekstilnih proizvoda (šeširi, tuljci,
berete, kišobrani, suncobrani, čarape i sanitetski materijal)                   627.920.-
XII.  Proizvodnja i prerada kože i krzna
48. proizvodnja i prerada kože i krzna                                  830.560.-
49. ostale djelatnosti iz ove grupe                                             622.920.-
XIII. Proizvodnja kože, obuće i galanterije
50. proizvodnja kožne i druge obuće                                             830.560.-
51. proizvodnja kožne galanterije (kovčezi, torbe, novčanici, remeni, tabakere
i slično)                                                                       830.560.-
52. proizvodnja kožne i krznene konfekcije (kaputi, kabanice, jakne i ostala
odjeća, presvlake za automobile i kožni nadomjesci)                             830.560.-
53. proizvodnja gumenih i sličnih proizvoda                                     622.920.-
54. proizvodnja ortopedskih pomagala                                    415.280.-
55. ostale djelatnosti iz ove grupe                                             622.920.-
XIV. Proizvodnja prehrambenih proizvoda
56. mljevenje žitarica                                                          207.640.-
57. proizvodnja kruha, peciva, bureka, krafna, pita i sl.                       830.560.-
58. proizvodnja tjestenine, oblatni i slično                                    726.740.-
59. prerada voća i povrća                                                       415.280.-
60. prerada i prodaja mesa                                                      830.560.-
61. klanje stoke                                                                519.100.-
62. prerada mlijeka                                                             259.550.-
63. proizvodnja kolača i keksa                                          622.920.-
64. proizvodnja biljnih ulja                                                    415.280.-
65. proizvodnja meda                                                            415.280.-
66. uzgoj peradi                                                                519.100.-
67. sakupljanje Ijekovitoga bilja i šumskih plodova                             207.640.-
68. proizvodnja ostalih prehrambenih proizvoda                          622.920.
XV. Proizvodnja pića
69. proizvodnja alkoholnih pića                                         207.640.-
70. proizvodnja bezalkolonih i osvježavajućih pića                              726.740.-
71. ostale djelatnosti iz ove grupe                                             622.920.-
XVI. Grafička djelatnost
72. knjigovezačka i kartonažerska                                               519.100.-
73. tiskarske usluge (lijevanje slova, graviranje ploča, izrada klišea)         622.920.-
74. sitotisak i svilotisak                                                      622.920.-
75. ostale djelatnosti iz ove grupe                                             622.920.-
XVII. Proizvodnja raznovrsnih proizvoda
76. proizvodnja nakita od plemenitih kovina, dragog i poludragog kamenja        830.560.-
77. proizvodnja nakita od drugoga materijala                                    726.740.-
78. proizvodnja umjetnoga cvijeća i ukrasnoga bilja                             622.920.-
79. proizvodnja ostalih nespomenutih proizvoda                          622.920.-
XVIII. Ribarstvo
80. ulov morske ribe:
- kočama do 50 KS snage brodskoga motora                                        415.280.-
- kočama preko 50 do 100 KS snage brodskoga motora                      519.100.-
- kočama preko 100 do 150 KS snage brodskoga motora                     622.920.-
- kočama preko 150 do 200 KS snage brodskoga motora                     726.740.-
- kočama preko 200 KS snage brodskoga motora                            830.560.-
- mrežom plivaricom (po ribolovnom sredstvu)                            415.280.-
- ludrom (po ribolovnom sredstvu)                                               207.640.-
- mrežom fružatom i migavicom (po ribolovnom sredstvu)                  155.730.-
- mrežom potegačom i tartanom (po ribolovnom sredstvu)                  103.820.-
- vršama za škampe, pruge i jastoge (po ribolovnom sredstvu)            3.000.-
- ostalim ribarskim sredstvima po ukupnom iznosu                                83.050.-
81. uzgoj riba i mlađi                                                          311.460.-
82. uzgoj školjki i slično                                                      311.460.-
83. ostale djelatnosti iz ove grupe                                             311.460.-
XIX. Građevinarstvo
84. izgradnja, rekonstrukcija, adaptacija i popravak građevinskih objekata      830.560.-
85. postavljanje i popravak instalacija za centralno grijanje                   830.560.-
86. postavljanje i popravak instalacija za vodovod                              726.740.-
87. postavljanje i popravak drugih građevinskih instalacija                     726.740.-
88. izvođenje završnih građevinskih radova u građevinarstvu (fasaderska,
taracerska, ličilačko-bojadisarska, parketarska, gipsarska, tesarsko
-krovopokrivačka, klesarska, pećarska, keramičarska, građevinsko-
bravarsko-limarska i druge)                                                     830.560.-
89. obavljanje usluga građevinskim strojevima                           830.560.-
90. ostale djelatnosti iz ove grupe                                             726.740.-
XX.  Promet i veze
91. cestovni promet:
- prijevoz osoba taksijem (do 5 osoba)                                  311.460.-
- prijevoz osoba taksijem (preko 5 osoba)                                       519.100.-
- prijevoz osoba autobusom                                                      830.560.-
- prijevoz stvari motornim vozilom do 1 tone nosivosti                  207.640.-
- prijevoz stvari motornim vozilom od 1 do 2 tone nosivosti                     307.460.-
- prijevoz stvari motornim vozilom od 2 do 3 tone nosivosti                     415.280.-
- prijevoz stvari molornim vozilom od 3 do 5 tona nosivosti                     519.100.-
- prijevoz stvari motornim vozilom od 5 do 7 tona nosivosti                     622.920.-
- prijevoz stvari motornim vozilom od 7 do 10 tona nosivosti            726.740.-
- prijevoz stvari motornim vozilom preko 10 tona nosivosti                      830.560.-
- ostali iz ove grupacije                                                       622.920.-
92. pomorski promet:
- prijevoz robe teretnim brodom po BRT                                  20.764.-
- linijski prijevoz putnika plovnim objektom                                    830.560.-
- ostale djelatnosti iz ove grupe                                               622.920.-

XXI. Trgovina
93. trgovina na malo na otvorenom prostoru                                      622.920.-
94. trgovina na malo u zatvorenom prostoru                                      830.560.-
95. prodaja dnevnog i povremenog tiska, školskoga pribora, duhanskih
prerađevina i slično koja se pretežno obavlja u kioscima i sličnim
zatvorenim prostorijama                                                 519.100.-
96. prigodna prodaja lučica, svijeća i čestitki na otvorenom prostoru   103.820.-
XXII. Ugostiteljstvo i turizam
97. pružanje usluga prehrane u domaćinstvu:
a) na području Grada Zadra, turističkim mjestima na području
bivše Općine Zadar i mjestima uz magistralne pravce:
- za mjesece: lipanj, srpanj, kolovoz i rujan, ukupno                           726.740.-
- za ostale mjesece, ukupno                                                     103.820.-
b) u ostalim mjestima:
- za mjesece: lipanj, srpanj, kolovoz i rujan, ukupno                           207.640.-
- za ostale mjesece, ukupno                                                     83.055.-
98. pružanje ugostiteljskih usluga u pokretnim radnjama:
- za mjesece lipanj, srpanj, kolovoz i rujan, ukupno                            726.740.-
- za ostale mjesece, ukupno                                                     103.820.-
99. pružanje jednostavnih ugostiteljskih usluga (jela u konfekcioniranom
obliku, pića i napitaka, sladoleda i slično) u čvrstim objektima i
kioscima:
a) na području Grada Zadra                                                      830.560.-
b) u ostalim mjestima:
- za mjesece lipanj, srpanj, kolovoz i rujan, ukupno                            726.740.-
- za ostale mjesece, ukupno                                                     103.820.-
c) proizvodnja i prodaja sladoleda iz automata, po automatu mjesečno    72.675.-
100. ugostiteljske radnje (osim slastičarskih):
a) koje pružaju uslugu ishrane i točenja pića i napitaka                        830.560.-
b) ugostiteljske radnje koje posluju sezonski:
- za mjesece: lipanj, srpanj, kolovoz i rujan, ukupno                           726.740.-
- za ostale mjesece, ukupno                                                     103.820.-
101. slastičarske ugostiteljske radnje:
a) na području Grada Zadra                                                      830.560.-
b) u ostalim mjestima                                                           622.920.-
102. slastičarske ugostiteljske radnje koje posluju sezonski
- za mjesece: lipanj, srpanj, kolovoz i rujan, ukupno                           622.920.-
- za ostale mjesece, ukupno                                                     207.640.-
103. pružanje usluga plovnim objektima turistima i izletnicima:
a) pružanje usluga prijevoza plovnim objektima do 6 m dužine, po
dužnom metru                                                                    20.764.-
b) pružanje usluga plovnim objektima od 6 do 8 m dužine:
- za usluge prijevoza, po dužnom metru plovila                          31.146.-
- za usluge prijevoza i točenja pića i napitaka, po dužnom
metru plovila                                                                   41.528.-
c) pružanje usluga plovnim objektima od 8 do 10 m dužine:
- za usluge prijevoza, po dužnom metru plovila                          51.910.-
- za usluge prijevoza i točenja pića i napitaka, po dužnom
metru plovila                                                                   62.292.-
d) pružanje usluga plovnim objektima preko 10 m dužine:
- za usluge prijevoza, po dužnom metru plovila                          72.674.-
- za usluge prijevoza, prodaje i točenja pića i napitaka, po
dužnom metru plovila                                                            83.056.-
Paušalni iznos poreza za usluge iz ove točke koje se obavljaju na
temelju odobrenja za sezonsko poslovanje, plaćaju se po mjesecu u
visini 25 posto od propisanih iznosa po dužnom metru plovila.
104. iznajmljivanje plovnih objekata, po objektu mjesečno                       83.056.-
105. iznajmljivanje skutera, dasaka za jedrenje, čamaca na vesla, sandolina,
vodenih bicikla i slično, po sredstvu mjesečno                          20.764.-
106. iznajmljivanje ostalih rekvizita za odmor, šport i rekreaciju, mjesečno    103.820.-

XXIII. Obrtničke usluge i popravci
107. popravak i održavanje cestovnih motornih vozila (auto-električari,
auto-mehaničari, auto-lakireri, popravak amortizera, pranje i
podmazivanje vozila)                                                            830.560.-
108. auto-limari                                                                830.560.-
109. vulkanizeri                                                                726.740.-
110. popravak i održavanje proizvoda precizne mehanike (precizni
mehaničari, brodomehaničari)                                                    830.560.-
111. urari                                                                      519.100.-
112. popravak i kontrola mjernih instrumenata                           415.280.-
113. popravak i održavanje električnih aparata i pribora (elektroinstalateri,
elektromehaničari za popravak i održavanje radioaparata i uređaja,
TV i telefonskih aparata, video i drugih uređaja)                               622.920.-
114. održavanje i popravak pokućstva i drugih drvenih proizvoda (stolari)       622.920.-
115. popravak predmeta od kože (obućari)                                        415.280.-
116. izrada pečata i žigova                                                     519.100.-
117. popravci i krpanje tekstilnih predmeta, odjeće, jedara i slično            311.460.-
118. tiskanje tekstila                                                          415.280.-
119. ostale djelatnosti iz ove grupe                                            622.920.-

XXIV. Osobne usluge i usluge kućanstva
120. usluge kemijskog čišćenja, pranja, glačanja, bojenja rublja i odjeće       830.560.-
121. usluge čišćenja tepiha                                                     519.100.-
122. fizerske usluge za muškarce                                                622.920.-
123. frizerske usluge za žene                                                   830.560.-
124. pedikerske usluge                                                  726.740.-
125. kozmetičarske usluge                                                       726.740.-
126. optičari                                                                   830.560.-
127. fotografske usluge                                                 726.740.-
128. usluge snimanja video-materijala i rentiranja video-kazeta         726.740.-
129. usluge preslikavanja (fotokopiranje materijala)                            726.740.-
130. pismoslikarske usluge                                                      622.920.-
131. usluge aparatima za zabavne igre, po sredstvu:
- vrtuljci, karuseli i slično                                                   103.820.-
- dječji autodromi i slično                                                     311.460.-
132. pogrebne usluge (prijevoz i slično)                                        519.100.-
133. usluge vučne službe                                                        726.740.-
134. dimnjačarske usluge                                                        622.920.-
135. ostale nespomenute osobne usluge                                   622.920.-
136. usluge piljenja ogrjevnog drva                                             259.550.-
137. usluge oštrenja alata i slično                                             415.280.-
138. usluge pražnjenja septičkih jama i odvoz fekalija                  519.100.-
139. usluge domaćinstvima poljoprivrednom mehanizacijom (kombajnima,
traktorima i slično)                                                            103.820.-
140. ostale nespomenute usluge u kućanstvima                            622.920.-

XXV. Financijske, tehničke i poslovne usluge
141. usluge ispitivanja tržišta i posredništva (marketing) kreiranje
ekonomske propagande i reklame                                          830.560.-
142. usluge pripreme i prezentiranja plakata, reklamnih panoa, aranžiranje
izloga i sajamskih štandova                                                     622.920.-
143. projektiranje i srodne tehničke usluge                                     830.560.-
144. geodetske usluge                                                           830.560.-
145. poslovne usluge (knjigovodstvene i usluge obrade podataka strojevima
za strojnu ili automatsku obradu                                                726.740.-
146. odvjetničke usluge                                                 830.560.-
147. daktilografske, stenodaktilografske i stenografske usluge, te usluge
sudskih vještaka, tumača i prevoditelja                                 311.460.-
148. ostale djelatnosti ove grupe                                               519.100.-

XXVI. Obrazovanje, šport i kultura
149. usluge podučavanja stranih jezika, glazbe i drugih predmeta                415.280.-
150. usluge iz područja športa i rekreacije                                     519.100.-
151. ostale nespomenute usluge u ovoj grupi                                     415.280.-

XXVlI. Zdravstvo i socijalna zaštita
152. zdravstvene usluge koje pružaju:
- liječnici i stomatolozi                                                       830.560.-
- zubotehničari                                                                 622.920.-
153. pružanje usluga dnevnoga boravka djece (jaslice, obdaništa, vrtići,
zabavišta)                                                                      207.640.-
154. ostale djelatnosti iz ove grupe                                            519.100.-

```

Porez na dobit u godišnjem paušalnom iznosu ne plaćaju lučki vozari
(barkarijoli) i čistači cipela na javnim površinama.

U slučaju značajnijih promjena cijena, a radi otklanjanja poremećaja
na tržištu i usklađivanja poreznih obveza, paušalni iznosi poreza utvrđeni
ovim člankom uskladit će se tromjesečno s koeficijentima promjena cijena
na malo, prema pokazateljima Državnoga zavoda za statistiku.

Članak 5.

Paušalni iznosi poreza propisani u prethodnom članku mogu se umanjiti
u sljedećim slučajevima:

1. zbog nepovoljnoga položaja (lokacije) radnje, do 50 posto;

2. zbog osjetnoga smanjenja opsega rada, do 50 posto;

3. zbog smanjenja radne sposobnosti obveznika, do 50 posto.

Ukupno smanjenje paušalnoga poreza, prama stavku 1. ovoga članka, ne
može biti veće od 60 posto.

Obvezniku koji obavlja djelatnost kao sporedno zanimanje, paušalni iznos
poreza na dobit može se smanjiti do 50 posto.

Smanjenje paušalnih iznosa poreza iz ovoga članka obavljat će tročlana
komisija Službe društvenih prihoda, koju imenuje direktor.

Članak 6.

Osnovica za obračun drugih obveza za obveznike iz članka 4. ove Odluke,
utvrđuje se primjenom stope poreza na dobit za obveznike koji porez plaćaju
prema ostvarenoj dobiti.

Članak 7.

Porez na dobit u paušalnom iznosu ne može biti manji od poreza utvrđenoga
primjenom stope propisane za obveznike koji porez plaćaju prema ostvarenoj
dobiti, na dobit što je sam obveznik predviđa ostvariti za godinu u kojoj
se razrezuje porez.

Obveznicima poreza na dobit u paušalnom iznosu, za koje se utvrdi da
su ostvarili dobit veću od dobiti izvedene iz paušalnoga poreza, ali manju
od iznosa iz članka 22. Zakona o neposrednim porezima, razrezat će se dodatni
porez na razliku između utvrđene dobiti i oporezivane dobiti iz paušalnoga
poreza.

Članak 8.

Poreznom obvezniku koji obavlja više djelatnosti, godišnji paušalni
iznos poreza na dobit utvrdit će se razmjerno udjelu ostvarene dobiti za
svaku pojedinu djelatnost prema podacima iz knjige prometa, ali tako da
ukupan godišnji paušalni iznos poreza ne prelazi najveći paušalni iznos
poreza utvrđen ovom Odlukom.

IV. POREZ NA PRIHOD OD POLJOPRIVREDNE DJELATNOSTI

Članak 9.

Porez na prihod od obavljanja poljoprivredne djelatnosti prema ostvarenoj
dobiti, plaća obveznik koji tijekom godine ostvari prihod od te djelatnosti
veći od dvostruke godišnje neto-plaće u privredi Republike Hrvatske, u
godini koja prethodi razrezu poreza.

Članak 10.

Glede priznavanja olakšica i troškova poslovanja obveznicima poreza
na ostvarenu dobit od poljoprivredne djelatnosti, primjenjuju se odgovarajuće
odredbe Zakona o neposrednim porezima.

Članak 11.

Porez na prihod od poljoprivredne djelatnosti prema katastarskom prihodu
plaća se po stopi od 15 posto.

Porez na dobit od obavljanja poljoprivredne djelatnosti prema ostvarenoj
dobiti plaća se po stopi od 20 posto.

Iznimno za 1993. godinu, oslobađaju se od plaćanja poreza svi obveznici
poreza na prihod od poljoprivredne djelatnosti.

V. POREZ NA PRIHOD OD IMOVINE

Članak 12.

Iznos zakupnine, odnosno najamnine ostvarene davanjem u zakup, odnosno
u najam, zgrada, dijelova zgrada i drugih građevinskih objekata, umanjuje
se za troškove održavanja i upravljanja:

1. za zgrade, odnosno stanove - 20 posto iznosa najamnine

2. za poslovne prostorije - 15 posto iznosa zakupnine.

Jednogodišnja amortizacija za zgrade, stanove i poslovne prostorije
određuje se postotkom od 5 posto zakupnine, odnosno najamnine.

Članak 13.

Ako su troškovi održavanja zgrade, stana, odnosno poslovnoga prostora
veći od propisanih u prethodnom članku, priznat će se u stvarno isplaćenom
iznosu, pod uvjetom da su bili potrebni i da su dokazani odgovarajućom
dokumentacijom.

Članak 14.

Porez na prihod od imovine prema ostvarenom prihodu, plaća se:

- po stopi od 20 posto na prihod ostvaren davanjem u zakup zemljišta,
i

- po stopi od 35 posto na prihod ostvaren davanjem u najam, odnosno
zakup zgrada, dijelova zgrada, stanova i poslovnoga proslora,

- po stopi od 30 posto na prihod ostvaren davanjem u zakup, odnosno
najam pokretnih stvari.

Članak 15.

Na prihod ostvaren izdavanjem namještenih soba ili dijela stana podstanarima,
porez na prihod plaća se u paušalnom iznosu i to kako slijedi:

```
Na mjesečni                     do HRD                  godišnje HRD
bruto-prihod viši od
                                10.000.-                        24.000.-
10.000.-                        20.000.-                        48.000.-
20.000.-                        30.000.-                        72.000.-
30.000.-                        40.000.-                        96.000.-
40.000.-                        50.000.-                        120.000.-
50.000.-                        60.000.-                        144.000.-

```

Na mjesečni bruto-prihod viši od 50.000.- HRD plaća se porez u godišnjem
paušalnom iznosu od 144.000.- HRD plus 15 posto na godišnji prihod koji
prelazi 720.000.- HRD.

Članak 16.

Porez na prihod od imovine ostvaren preprodajom nekretnina i pokretnih
stvari veće i trajnije upotrebne vrijednosti, plaća se po stopi od 25 posto.

Članak 17.

Porez na prihod od imovine ne plaćaju:

- obveznici toga poreza - fizičke osobe koje nemaju članova uže obitelji
sposobnih za privređivanje, ako im mjesečni prihod iz svih izvora po članu
uže obitelji ne prelazi iznose minimalnih plaća u tromjesečju što prethodi
razrezu ovoga poreza,

- obveznici toga poreza - fizičke osobe kad u zakup, odnosno najam daju
nekretnine i pokretne stvari za službene potrebe policije, Hrvatske vojske,
Glavnoga stožera saniteta Republike Hrvatske, humanitarnih organizacija
(Crveni križ, Caritas i druge), državnim organima i jedinicama lokalne
samouprave i uprave.

VI. POREZ NA NASLJEDSTVA I DAROVE

Članak 18.

Porez na nasljedstva i darove plaćaju obveznici toga poreza i to:

1. na nasljedstva:

- nasljednici drugoga nasljednoga reda, u visini od 50 posto stope utvrđene
propisima o porezu na promet nekretnina,

- ostali nasljednici po stopi utvrđenoj propisima o porezu na promet
nekretnina,

2. na darove i po odlukama organa uprave i suda, po stopi utvrđenoj
propisima o porezu na promet nekretnina.

VII. POSTUPAK ZA UTVRĐIVANJE I NAPLATU POREZA

Članak 19.

Porez na nasljedstva i darove i porez iz ukupnoga prihoda građana, plaća
se u roku od 30 dana od primitka rješenja o razrezu poreza.

Porez na prihod od poljoprivredne djelatnosti plaća se u dvije jednake
rate i to prva rata do 30. lipnja, a druga rata do 15. studenoga godine
za koju je porezna obveza utvrđena.

Porez na dobit u godišnjem paušalnom iznosu i porez na prihod od imovine
plaća se u jednakim mjesečnim ratama do posljednjega dana u mjesecu za
tekući mjesec.

Izuzetno od prethodnoga stavka, porez na prihod od imovine, ostvaren
preprodajom nekretnina i pokretnih stvari veće i trajnije upotrebne vrijednosti,
plaća se u roku od 15 dana od primitka rješenja o razrezu poreza.

Porezni obveznici kojima Služba društvenih prihoda rješenjem u smislu
članaka 101. i 108. Zakona o neposrednim porezima, utvrdi poreznu obvezu,
dužni su razliku između plaćenoga poreza, odnosno akontacije i razrezanoga
poreza platiti u roku od 15 dana od dana primitka rješenja.

VIII. PRIJELAZNE I ZAVRŠNE ODREDBE

Članak 20.

Stupanjem na snagu ove Odluke prestaje vrijediti Odluka o neposrednim
porezima (Službeni vjesnik općina Benkovac, Biograd na Moru, Obrovac i
Zadar, broj 1/92 i 7/92).

Članak 21.

Ova Odluka objavljuje se u Glasniku Grada Zadra.

Članak 22.

Ova Odluka primjenjuje se od dana stupanja na snagu do 31. prosinca
1993. godine.

Članak 23.

Ova Odluka stupa na snagu danom objave u "Narodnim novinama".

Klasa: 410-01/93-01/05

Urbroj: 5030105-93-54

Zagreb, 14. rujna 1993.

Predsjednik

**Nikica Valentić, v. r.**

Odluka, NN 85/1993-1677
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)